**ПРИЛОЖЕНИЕ № 15**

**ПРОЕКТ НА ДОГОВОР!!!**

**ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА ЗА ДОСТАВКА**

Днес, \_\_\_ . \_\_\_ . 2017 г., в гр. Перник, между:

 **1. ОБЩИНА ПЕРНИК**, със седалище и адрес на управление: град Перник, пл.”Св. Иван Рилски” №1а, ЕИК ...................., представлявана от Вяра Церовска, - Кмет на Община Перник и Гл. счетоводител - ……………………………….………, наричана по-долу за краткост **ВЪЗЛОЖИТЕЛ**, от една страна,

и

**2.** ……………………………., със седалище и адрес на управление: ……………………. …………………………………………………….…………,ЕИК………………………..,представлявано от ……………………………….…………………….., наричано по-долу за краткост **ИЗПЪЛНИТЕЛ**, от друга

в съответствие с резултатите от проведената открита процедура за възлагане на обществена поръчка, съгласно Решение № …………. на Кмета на Община Перник във връзка с Решение за определяне на изпълнител № ………/…………..2016г., на основание чл.112, ал.1 от Закона за обществените поръчки /ЗОП/, чл.100, ал.1 от Закона за енергетиката /ЗЕ/, Правилата за търговия с електрическа енергия /ПТЕЕ/, Правила за измерване на количеството електрическа енергия /ПИКЕЕ/, Правилата за условията и реда за достъп до електропреносната и електроразпределителните мрежи и Инструкция № 1 за получаване на достъп до електропреносната и/или електроразпределителна мрежа, се сключи настоящият договор /за краткост по-нататък: „договора”/, с който страните се споразумяха за следното:

**І. ОСНОВНИ ПОНЯТИЯ**

За целите на настоящия договор страните се договориха посочените по-долу термини и съкращения да имат следното значение:

 **„Балансиране”** на търговски участник е компенсирането на разликата между количествата потребена/произведена енергия и количествата по графиците за потребление/производство съгласно сключените договори;

**„Балансираща енергия”** по смисъла на §1, т.2 от ДР на ЗЕ е активната електроенергия, която електроенергийният системен оператор активира за компенсиране на разликата между регистрираните при него договорени и фактически реализираните графици за доставка, както и колебанията на товарите с недоговорен график за доставка;

**„Активна електрическа енергия”** е електрическата енергия, произвеждана от генераторите и доставяна в течение на определен период от време, способна да създаде механична работа, измервана почасово в „мегаватчас” (MWh) или производни единици;

**„Договорени количества”** – сбор от всички дневни количества нетна активна електрическа енергия за договорения период в мегаватчаса (MWh);

**„Място на доставка”** – всяко гранично присъединение на ел. техническите съоръжения на купувача към електропреносната/електроразпределителната система;

**„Обществен доставчик на електрическа енергия”** – търговец, който осигурява снабдяването с електрическа енергия на обществените снабдители и на потребители, присъединени към преносната мрежа;

**„Оператор на електропреносна мрежа” /ОЕМ/** - юридическо лице, което администрира сделките с електрическа енергия и има правомощия по чл. 111, ал.1 от ЗЕ;

**„Пазар на балансираща енергия”** – организирана търговия с електрическа енергия за целите на поддържане на баланса между производство и потребление в електроенергийната система;

**„Стандартна балансираща група”** /Ст.БГ/ по смисъла на §1, т.59б от ДР на ЗЕ и чл.56, ал.13 ПТЕЕ е група от търговски участници по чл. 100, ал.1 от Закона за енергетиката /ЗЕ/, които сключват сделки с електрическа енергия при свободно договорени цени, към която се прилагат общите условия на балансиране съгласно правилата по чл. 91, ал.2 от ЗЕ;

**„Участник в стандартна балансираща група”** е физическо или юридическо лице, което извършва сделки с електрическа енергия и подлежи на балансиране;

**„Небаланс”** е разликата между количествата потребена/произведена електрическа енергия и количествата по графиците за потребление/производство, съгласно сключените договори;

**"Сетълмент"** по смисъла на §1, т.53 от ДР на ЗЕ е система, прилагана от оператора на електроенергийната система за индивидуално изчисляване на отклоненията на реално потребената или произведена електрическа енергия от договорените количества за даден период, по методика, уредена в търговски правила, определени с наредба.

**„Търговски участници”** по смисъла на чл.1, ал.2 ПТЕЕ са производителите на електрическа енергия, търговците на електрическа енергия, крайните клиенти, общественият доставчик на електрическа енергия, крайните снабдители на електрическа енергия, независимият преносен оператор, операторът на борсовия пазар, операторът на електроразпределителните мрежи, доставчиците от последна инстанция и разпределителното предприятие на тягова електрическа енергия;

**„Координатор на балансираща група”** съгласно Раздел първи от ПТЕЕ.По смисъла на чл.96а, ал.1 от ЗЕ координатор на балансираща група е лице, на което е издадена лицензия за някоя от дейностите по чл. 39, ал. 1, т. 1 - 3, 5 - 7, 10 или 13 от ЗЕ, отговарящо на условията за финансово гарантиране на сключваните от него сделки, на изискванията, определени в правилата за търговия с електрическа енергия, и което е регистрирано от оператора на електропреносната мрежа;

**"Разпределение"** по смисъла на §1, т.49 от ДР на ЗЕ е транспортиране на електрическа енергия през разпределителните мрежи;

"**Пренос на електрическа енергия"** по смисъла на §1, т.44 от ДР на ЗЕ е транспортиране на електрическата или топлинната енергия или природния газ, нефта и нефтопродуктите през преносната мрежа или тръбопроводи;

**"Електропреносна мрежа"** по смисъла на §1, т.20 от ДР на ЗЕ е съвкупност от електропроводи и електрически уредби, които служат за пренос, трансформиране на електроенергията от високо на средно напрежение и преразпределение на електроенергийни потоци;

**"Електроразпределителна мрежа"** по смисъла на §1, т.22 от ДР на ЗЕ е съвкупност от електропроводи и електрически уредби с високо, средно и ниско напрежение, която служи за разпределение на електрическа енергия;

**„Член на балансираща група”** по смисъла на §1, т.9 от ДР на ПТЕЕ е търговски участник, за който може да бъде сключен договор с повече от един доставчик/клиент, като отговорността за балансиране е прехвърлена само на един от тях, регистриран като координатор на балансираща група;

 **„Оператор на електроразпределителна мрежа“** е лице, което осъществява разпределение на електрическа енергия по електроразпределителна мрежа и отговаря за функционирането на електроразпределителна мрежа, за нейната поддръжка, развитието й на дадена територия и за взаимовръзките й с други мрежи;

**„ЕСО“** – електроенергиен системен оператор, лицензирано дружество, което е оператор на електроенергийната система на България и оператор на електропреносната мрежа, което осъществява централизираното оперативно управление, контрол и координиране на режимите на електроенергийните системи, съвместната паралелна работа с електроенергийните системи на другите страни от континентална Европа и организира пазара на електрическа енергия във всичките му сегменти, включително и пазара на балансираща енергия;

**„Мрежов оператор”** е юридическо лице, притажеващо лиценз за дейността оператор на електроразпределителна или електропреносна мрежа;

**„Правила за достъп” -** Правилата за условията и реда за достъп до електропреносната и електроразпределителните мрежи, приети на основание чл.24, ал.2 от ЗЕ;

**„Правила за измерване” /ПИКЕЕ/** - Правила за измерване на количеството електрическа енергия, приети на основание чл.83, т.6 от ЗЕ;

**„Правила за търговия” /ПТЕЕ/** - Правила за търговия с електрическа енергия, приети на основание чл.91, ал.2 от ЗЕ.

**ІI. ПРЕДМЕТ НА ДОГОВОРА.**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на определени количества нетна активна електрическа енергия по цена, в размер и при условията, уговорени по-долу в настоящия договор и съгласно Техническа спецификация - Приложение №1, Техническо предложение - Приложение №2 и Ценово предложение на ИЗПЪЛНИТЕЛЯ - Приложение №3, които представляват неразделна част от настоящия договор, наричана за краткост по-долу „доставката”;

**(2)** По отношение на планирането и договарянето на конкретни количества нетна активна електрическа енергия се прилагат Правилата за търговия с електрическа енергия (ПТЕЕ).

 **(3)** ВЪЗЛОЖИТЕЛЯТ има право на „опция за допълнителни доставки”, в размер до **500 000,00** лв. без вкл. ДДС от общата стойност без ДДС по чл.3, ал.3 на настоящия договор, при условията описани в чл. 32 от настоящия договор.

**ІІI. СРОК И УСЛОВИЯ ЗА ВЛИЗАНЕ В СИЛА НА ДОГОВОРА**

**Чл.2.** Настоящият Договор се сключва за срок от 24 *(двадесет и четири)* месеца, като същия започва да тече от първо число на месеца, следващ сключването на договора за настоящата обществена поръчка.

**ІV. ЦЕНИ, НАЧИН НА ПЛАЩАНЕ И ФАКТУРИРАНЕ**

**Чл.3. (1)** Цена за доставка на един MWh нетна активна електрическа енергия е: ………………лв. *(словом:……………….)* лв. без вкл. ДДС.

 **(2)** Цената на електрическата енергия по предходната алинея се определя в лева/MWh за количеството доставена електроенергия, което се определя съгласно предоставените измервателни данни от страна на собственика на измервателните системи, в зависимост от местонахождението на обектите на ВЪЗЛОЖИТЕЛЯ.

 **(3)** Крайната обща стойност на договора е в размер до 2 500 000**,00** лева без вкл. ДДС, в т.ч. :

 *а)* до 2 000 000**,00 –**за извършени през време на действие на договора доставки на нетна активна електрическа енергия,

 както и

 *б)* до **500 000,00** -стойност за упражняване на „опция за допълнителни доставки”.

**Чл.4. (1)** В цената по чл.3, ал.1 се включват и разходи за балансиране (цена на балансираща енергия за излишък и/или недостиг, дължима от/на ЕСО), разходи на изпълнителя за допълнителните услуги по отговорност за балансиране и разходи за прогнозиране на потреблението.

 **(2)** Върху така определената цена по чл. 3, ал.1, се начисляват допълнително и дължат, законосъобразните размери на данък добавена стойност (ДДС), суми за акциз, добавка „Задължение към обществото”, цената за достъп до електропреносната мрежа, цената за пренос по електропреносната мрежа, за достъп и пренос по електроразпределителната мрежа, добавка към цената за отдадена/ консумирана енергия, утвърдена от КЕВР и всякакви други нормативно определени добавки върху цената на електрическата енергия, независимо от тяхната форма.

**Чл.5.(1)** По време на действие на договора оферираната в Ценово предложение на ИЗПЪЛНИТЕЛЯ цена на нетна активна електрическа енергия не се променя.

 **(2)** **ВЪЗЛОЖИТЕЛЯТ не заплаща такса за участие в балансираща група и начислени суми за излишък или недостиг на балансите в балансиращата група.**

 **(3) ВЪЗЛОЖИТЕЛЯТ не поема разходите за небаланси, като последните са за сметка на Изпълнителя.**

 **Чл.7. (1)** ВЪЗЛОЖИТЕЛЯТ заплаща доставената енергия, в български лева, по банков път, чрез второстепенните разпоредители с бюджетни кредити, по сметка на ИЗПЪЛНИТЕЛЯ, съгласно оферираната в Ценовото предложение цена на нетна активна електрическа енергия, в срок до 30 (тридесет) календарни дни след извършване на доставката, въз основа на представени данъчни фактури в оригинал в счетоводството на Община Перник или на съответния второстепенен разпоредител, придружени с отчет на изразходваното количество енергия за всеки обект поотделно.

**(2)** Разплащането по настоящия договор ще се извършва в български лева, по посочена от Изпълнителя банкова сметка както следва:

 **Обслужваща банка –** **…………………….;**

 **IBAN: ………….**

 **BIC:………………….**

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.8.** ИЗПЪЛНИТЕЛЯТ се задължава:

**1.** да доставя на ВЪЗЛОЖИТЕЛЯ договорените количества електрическата енергия, с необходимото качество, на мястото на доставка, съгласно ПТЕЕ, а именно в обектите на ВЪЗЛОЖИТЕЛЯ.

**2.** в качеството си на координатор на стандартната балансираща група - да осигурява прогнозиране на потреблението на Възложителя и да извършва планиране и договаряне на конкретни количества нетна активна електрическа енергия съобразно Правилата за търговия с електрическа енергия (ПТЕЕ).

**3**. в качеството си на координатор на стандартната балансираща група – да осигурява отговорността по балансиране, като урежда отклоненията от заявените количества електрическа енергия, без в балансиращата група допълнително да се начисляват суми за излишък и недостиг и без ВЪЗЛОЖИТЕЛЯТ да заплаща такса за участие в балансиращата група.

**4.** да извършва всички необходими действия, съгласно действащите към момента ПТЕЕ така, че да осигури изпълнението на настоящия договор.

**5.** да издава оригинални фактури за полученото от ВЪЗЛОЖИТЕЛЯ количество енергия, съгласно изискванията на чл. 7 от настоящия договор.

**6.** да уведомява ВЪЗЛОЖИТЕЛЯ в посочените в договора срокове при: невъзможност или забавяне на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури и др.

**7.** да предоставя на ВЪЗЛОЖИТЕЛЯ поисканите от него и уговорени в този Договор информация, данни или документи по начина и в сроковете, посочени в Договора.

**8.** да спазва разпоредбите и правилата, заложени в Закон за енергетиката (ЗЕ) и наредбите към него, както и ПТЕЕ и разпорежданията на Оператор на електропреносна мрежа (ОЕМ) така, че да не бъде отстранен от пазара на балансираща енергия.

**9.** да доставя електрическа енергия и в нови точки на достъп съобразно разкрити от ВЪЗЛОЖИТЕЛЯ нови абонати.

**10.** да извършва енергиен мониторинг със собствени или наети средства за измерване и комуникация.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**Чл.9.** ВЪЗЛОЖИТЕЛЯТ се задължава:

**1.** да окаже необходимото съдействие на ИЗПЪЛНИТЕЛЯ за осъществяване на задълженията му по договора;

**2.** да купува и приема договорените количества електрическа енергия в мястото на доставка, съгласно уговореното в настоящия договор;

**3.** да заплаща на ИЗПЪЛНИТЕЛЯ количествата електрическа енергия по цената, определена съгласно уговореното в раздел IV, при условията и в срока съгласно настоящия договор;

**4.** да извършва всички необходими действия и да оказва пълно съдействие на ИЗПЪЛНИТЕЛЯ при и по повод изпълнението на настоящия договор.

**5.** да уведомява ИЗПЪЛНИТЕЛЯ в посочените в Договора срокове при:

**а/** невъзможност или забавяне на изпълнението на задълженията му по Договора;

**б/** за провеждане на планови ремонти или други дейности, които биха повлияли на изпълнението на задължението му за приемане на договорените количества;

**в/** промяна в лицата, които го представляват или са упълномощени да извършват действия по изпълнението на този Договор;

**г/** промяна в данните по регистрация, в данните, необходими за издаване на данъчни фактури, в номерата на банковите си сметки и др.

**6.** да предоставя на ИЗПЪЛНИТЕЛЯ поисканите от него и уговорени в този Договор информация, данни или документи по начина и в сроковете, посочени в Договора.

**7.** да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия.

**8.** Възложителят ще разполага с правото да присъединява и нови обекти, по съответния ред, с изискуемите за това документи. Минимум месец преди за съответните обекти да са налице всички обстоятелства, за да бъдат включени в списъка за доставка на нетна енергия, Възложителят следва писмено да уведоми Изпълнителя за вида на обекта, неговото местонахождение, мощност и други характеристики.

**VII. ГАРАНЦИЯ ЗА ИЗПЪЛНЕНИЕ**

**Чл.11.** **(1)** ИЗПЪЛНИТЕЛЯТ се задължава да представи гаранция - банкова или парична - за изпълнение на настоящия договор към момента на подписването му. Гаранцията е в размер на ……………(………………..………) лв. без ДДС /2 ***/две/*** *на сто* от стойността по чл.3, ал.3 на настоящия договор в лв. без ДДС/.

 **(2)** Срокът на валидност на банковата гаранция за изпълнение е за срока на изпълнение на договора, удължен с 30 календарни дни след изтичане крайния срок на договора.

**(3)** В едноседмичен срок след изтичане срока на договора, респективно настъпване на някое от условията за прекратяване по чл.21, т. 1, 2 и 3 от настоящия договор и/или прекратяване на договора по вина на ВЪЗЛОЖИТЕЛЯ, гаранцията за изпълнение се освобождава след представяне от ИЗПЪЛНИТЕЛЯ на ВЪЗЛОЖИТЕЛЯ в отдел „ОПКП” на двустранно подписан протокол.

 **(4)** Изпълнителят се задължава да представи гаранция със срок на валидност 30 календарни дни след изтичане срока на договора.

 **(5)** Гаранцията за изпълнение се задържа в случай на установено неизпълнение на клаузи от договора и в случаите по чл.22 от настоящия договор. Страните по този договор се съгласяват, че представената от ИЗПЪЛНИТЕЛЯ гаранция за изпълнение по ал. 1 ще бъде задържана от ВЪЗЛОЖИТЕЛЯ при лошо изпълнение на договора от страна на ИЗПЪЛНИТЕЛЯ, което се отразява в приемо-предавателния протокол за доставката.

**VIIІ. ПРЕХВЪРЛЯНЕ НА СОБСТВЕНОСТТА И НОСЕНЕ НА РИСКА**

**Чл.12.** Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка;

**Чл.13.(1)** ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

**(2)** ВЪЗЛОЖИТЕЛЯТ поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

**ІX. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ**

**Чл.14.(1)** Измерването на доставяните количества електрическа енергия в мястото на доставка следва да бъде в съответствие с изискванията на действащите Правила за измерване на количеството електрическа енергия /ПИКЕЕ/.

**X. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ**

**Чл.15.** Отчитането на средствата за измерване се извършва в сроковете и съгласно изискванията, определени в ПТЕЕ и ПИКЕЕ.

**Чл.16.** Количествата електрическа енергия, продадени и закупени по този Договор, се определят съгласно данните, предоставени от ОЕМ на страните.

 **Чл. 17.** При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 (три) работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

 **Чл. 18.** При непостигане на съгласие се назначава независима експертиза за сметка на двете страни.

**Х. НЕИЗПЪЛНЕНИЕ И НЕУСТОЙКИ.**

**Чл.19. (1)** При пълно неизпълнение на поето с настоящия договор задължение, ИЗПЪЛНИТЕЛЯТ заплаща на ВЪЗЛОЖИТЕЛЯ неустойка, в размер от 30% (тридесет процента) от цената на договора.

**(2)** При частично неизпълнение на поетото с настоящия договор задължение, ИЗПЪЛНИТЕЛЯТ заплаща неустойка на ВЪЗЛОЖИТЕЛЯ, в размер на 30% (тридесет процента) от стойността на неизпълнената част. При некачествено изпълнение, ИЗПЪЛНИТЕЛЯТ заплаща неустойка на възложителя в размер на 30% (тридесет процента) от стойността на некачествено извършените работи.

**Чл.20. (1)**  Прилагането на горните санкции не отменя правото на ВЪЗЛОЖИТЕЛЯ да предяви иск срещу ИЗПЪЛНИТЕЛЯ за претърпени щети и пропуснати ползи, съгласно действащото законодателство в Република България.

**(2)** ВЪЗЛОЖИТЕЛЯТ има право да се удовлетвори от внесената гаранция за изпълнение на поръчката по отношение на вземания, възникнали на основание на настоящия договор.

**(3)** ВЪЗЛОЖИТЕЛЯТ извън санкциите по чл.19(1) и чл.17(2), от настоящия договор, има право да задържи гаранцията за изпълнение на поръчката:

1. при прекратяване на настоящия договор по вина на ИЗПЪЛНИТЕЛЯ;

2. при прекратяване регистрацията на ИЗПЪЛНИТЕЛЯ (в случай, че същият е юридическо лице)

3. при условията на чл.11, ал.5 от настоящия договор.

**ХI. ПРЕКРАТЯВАНЕ НА ДОГОВОРА.**

**Чл.21.** Настоящият договор се прекратява в следните случаи:

1. С изтичане срока на действие на договора или с достигане на стойността посочена в чл. 3,

ал. 3, б. „а” от настоящия договор;

**2.** По взаимно съгласие на страните, изразено в писмена форма;

**3.** При настъпване на обективна невъзможност за изпълнението му, за която и да е от страните;

**4**. Едностранно, от ВЪЗЛОЖИТЕЛЯ, без предизвестие, при виновно неизпълнение на задълженията, възложени с настоящия договор от страна на Изпълнителя и при възникване на обстоятелствата по чл. 118, ал.1, т.2 и 3 от ЗОП.

**6.** При прекратяване, ликвидация или обявяване в несъстоятелност на ИЗПЪЛНИТЕЛЯ;

**7.** Отнемане на лицензията издадена от КЕВР.

**Чл.22.** В случай на неизпълнение клаузите на настоящия договор или изпълнение несъответстващо с Техническите спецификации, Техническото предложение или Ценовото предложение дадени от страна на ИЗПЪЛНИТЕЛЯ, ВЪЗЛОЖИТЕЛЯТ има право да прекрати настоящия договор с едномесечно предизвестие, като задържи внесената гаранция.

**Чл.23.** ВЪЗЛОЖИТЕЛЯТ може да прекрати договора, ако в резултат на непредвидени обстоятелства, възникнали след сключването му, не е в състояние да изпълни своите задължения.

**Чл.24.** Страните не се освобождават от задължение да уредят всички финансови задължения възникнали преди прекратяване на договора.

**XII. ПОДИЗПЪЛНИТЕЛИ** (*когато е приложимо*)

**Чл.25.** **(1)** Изпълнителите сключват договор за подизпълнение с подизпълнителите, посочени в офертата.

**(2)** В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 26, ал.1 и чл.29.

**Чл.26. (1)** Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**(2)** Възложителят изисква замяна на подизпълнител, който не отговаря на условията по чл. 26, ал.1.

**Чл.27. (1)** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

**(2)** Разплащанията по чл. 27, ал.1 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

**(3)** Към искането по чл. 27, ал.2 изпълнителят предоставя становище, от което да е видно дали оспорва плащанията или част от тях като недължими.

**(4)** Възложителят има право да откаже плащане по чл. 27, ал.1, когато искането за плащане е оспорено, до момента на отстраняване на причината за отказа.

**Чл.28.**Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**Чл.29.**Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

т.1. за новия подизпълнител не са налице основанията за отстраняване в процедурата;

т.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**Чл.30.**При замяна или включване на подизпълнител изпълнителят представя на възложителя всички документи, които доказват изпълнението на условията по чл. 29.

**Чл.31.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**ХIII. ОПЦИЯ ЗА ДОПЪЛНИТЕЛНИ ДОСТАВКИ**

**Чл. 32 (1)** ВЪЗЛОЖИТЕЛЯТ си запазва правото да възложи „опция за допълнителни доставки”, в размер до достигане на посочената в чл. 3, ал. 3, б. „б” стойност по настоящия договор;

 **(2)** „Опцията за допълнителни доставки” се счита за упражнена, след изрична писмена заявка от страна на ВЪЗЛОЖИТЕЛЯ до ИЗПЪЛНИТЕЛЯ и сключване на допълнително споразумение /анекс/ между двете страни съгласно чл. 116, ал.1, т.1 ЗОП.

**(3)** Заявката и допълнителното споразумение по ал. 2 съдържа цялата налична информация при Възложителя, необходима на Изпълнителя за включването на новата партида в пазара на балансираща енергия.

**(4)** Доставката на допълнителните количества следва да се извърши в срок до изтичането на срока на основната доставка.

**(5)** За допълнително заявената „опция за допълнителни доставки” са приложими всички останали условия от настоящия договор.

**ХIV. ОБЩИ УСЛОВИЯ**

**Чл.33.** Договорът влиза в сила при условията на чл. 2 от настоящия договор;

**Чл.34.** Изменение на договора за обществена поръчка се допуска по изключение в предвидените по чл.116 ЗОП случаи.

**Чл.35.** Всяка от страните по настоящия договор се задължава да не разпространява информация за другата страна, станала й известна при или по повед изпълнението на договора. Информацията по предходното изречение включва и обстоятелства, свързани с търговска дейност, технически процеси, проекти или финанси на страните или във връзка с ноу-хау, изобретения, полезни модели или други права от подобен характер свързани с изпълнението на договора. Това правило не се прилага по отношение на задължителната информация, която възложителят следва да представи на Агенцията по обществени поръчки съобразно реда, предвиден в ЗОП.

**Чл.36.** Адресите за кореспонденция между страните по настоящия договор са както следва:

* за ВЪЗЛОЖИТЕЛЯ: **ОБЩИНА ПЕРНИК**………………..;
* за ИЗПЪЛНИТЕЛЯ: ………………………;

**Чл.37.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

**Чл.38.** Всички допълнително възникнали въпроси след подписването на договора и свързани с неговото изпълнение ще се решават от двете страни в дух на добра воля с двустранни писмени споразумения, които не могат да променят или допълват елементите на договора в нарушение на чл. 116, ал. 1 от ЗОП.

**Чл.39.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие с писмени споразумения, а при непостигане на съгласие, при възникване на имуществени спорове, на основание чл. 117, ал. 2 от ГПК, страните се договарят евентуалните съдебни спорове да се разглеждат пред Районен съд – гр. Перник или Окръжен съд – гр. Перник, съобразно правилата на родовата подсъдност.

**Чл.40.** За случаи, неуредени с разпоредбите на настоящия договор, се прилагат разпоредбите на действащото законодателство на Република България.

**Чл.41.** Неразделна част от настоящия договор представляват следните приложения:

**Приложение № 1:** Техническа спецификация.

**Приложение № 2:** Техническо предложение на изпълнителя.

**Приложение № 3:** Ценово предложение на изпълнителя.

**Приложение № 4:** Списък на невъзложителите на обществени поръчки към Община Перник.

**Приложение № 5:** Списък на обектите общинска собственост

Настоящият договор се изготви и подписа в два оригинални еднообразни екземпляра – по един за ВЪЗЛОЖИТЕЛЯ и един за ИЗПЪЛНИТЕЛЯ.

|  |  |
| --- | --- |
| **ВЪЗЛОЖИТЕЛ:****ОБЩИНА ПЕРНИК****…………………………………** ***КМЕТ НА ОБЩИНА ПЕРНИК*****………………………………..*****ГЛАВЕН СЧЕТОВОДИТЕЛ*** | **ИЗПЪЛНИТЕЛ:****Управител:** **/…………………………/** |